Magnetický monopól

Magnetický monopól je hypotetická elementárna častica, ktorá nesie magnetický náboj, predstavujúca izolovaný magnetický pól (severný pól bez južného alebo naopak). Magnetický monopól by teda mal celkový nenulový severný alebo južný „magnetický náboj“. Moderný záujem o tento koncept pochádza z časticovej fyziky, predovšetkým teórie veľkého zjednotenia a teórie superstrún, ktoré predpovedajú existenciu magnetických monopólov.Wen, Xiao-Gang; Witten, Edward, "Electric and magnetic charges in superstring models", Nuclear Physics B, Volume 261, pp. 651–677S. Coleman, "The Magnetic Monopole 50 years Later", reprinted in Aspects of Symmetry Známe elementárne častice, ktoré majú elektrický náboj, predstavujú elektrické monopóly.

Magnetizmus v tyčových magnetoch a elektromagnetoch nie je spôsobený magnetickými monopólmi (ale dipólmi) a skutočne nie sú známe žiadne experimentálne pozorovania existencie magnetických monopólov.

Niektoré kondenzované látky obsahujú efektívne (neizolovane) kvázičastice predstavujúce magnetický monopól alebo obsahujú fenomény, ktoré sú matematicky analogické magnetickým monopólom.

 Existencia 
Existenciu takejto častice predpovedajú viaceré teórie fyziky častíc, najmä teória veľkého zjednotenia a teória superstrún. Napriek viacerým experimentom v rokoch 1975, 1982, 1986 a 2007 sa ich existencia nepotvrdila, takže je stále možné, že magnetické monopóly neexistujú.

 Referencie 

 Pozri aj 
 SQUID
 Wuov-Yangov monopól

 Externé odkazy 

Experimenty: 
P.B.Price, Evidence for detection of moving magnetic monopole
 B. Cabrera, First Results from a Superconductive Detector for Moving Magnetic Monopoles
 A. Caplin, Observation of an unexplained event from a magnetic monopole detector

 Zdroj 

Kategória:Magnetizmus
Kategória:Astrofyzika
Kategória:Elementárne častice